यहां तक कि जब फिल्म ‘‘रॉक ऑन 2’’ के प्रदर्शन से पहले फरहान अख्तर से हमने सवाल किया था कि आठ वर्षों में संगीत के साथ सामाजिक व राजनीतिक स्थितियां काफी बदली हैं. क्या उसका इस फिल्म में कोई जिक्र है? तो फरहान अख्तर ने सफेद झूठ बोलते हुए कहा था-‘‘हमारी फिल्म संगीत व रिश्तों की बात करती है. हमारीफिल्म सामाजिक या राजनीतिक नहीं है. संगीत में जो बदलाव आया है, वह हमारी फिल्म में है. पहली फिल्म में जो आदित्य श्राफ व दूसरे किरदार थे, उनकी जिंदगी में भी अब आठ वर्ष गुजर चुके हैं. उनमें मैच्योरिटी व दुनिया की समझ आ गयी है. उनके गीत लेखन में ज्यादा गहराई आ गयी है. यह सब हमारी फिल्म में नजर आ रहा है. इसी के साथ हमारी फिल्म ‘रॉक ऑन 2’ रिश्तों और दोस्ती के बारे में है. अपने आपको संगीत के जरिए खोज निकालने की बात करती है.’’